CELEX: C2004/239/10
Language: sl
Date: 2004-09-25 00:00:00
Title: Zadeva C-273/04: Tožba Republike Poljske proti Svetu Evropske unije, vložena dne 28. junija 2004

25.9.2004   
            
            
               SL
            
            
               Uradni list Evropske unije
            
            
               C 239/6
            
         Tožba Republike Poljske proti Svetu Evropske unije, vložena dne 28. junija 2004
   Zadeva C-273/04
   (2004/C 239/10)
   Republika Poljska, ki jo zastopa Jarosłav Pietras, je dne 28. junija 2004 na Sodišče Evropskih skupnosti vložila tožbo proti Svetu Evropske unije.
   Republika Poljska Sodišču predlaga, naj:
   
               1.
            
            
               razglasi za nično peto točko člena 1 Sklepa Sveta 2004/281/ES z dne 22. marca 2004 o prilagoditvi Akta o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija, zaradi reforme skupne kmetijske politike (1),
            
         
               2.
            
            
               in:
               
                           —
                        
                        
                           postopek vodi v poljskem jeziku,
                        
                     
                           —
                        
                        
                           odloči o zadevi v velikem senatu in
                        
                     
                           —
                        
                        
                           Svetu Evropske unije naloži plačilo stroškov.
                        
                     
         Tožbeni razlogi in bistvene navedbe
   Vlada Republike Poljske meni, da člen 23 Akta o pristopu, če se razlaga v skladu z načeli o razlagi mednarodnih sporazumov in načeli o razlagi prava Skupnosti, ne daje pravne podlage za sprejem ukrepov določenih v peti točki člena 1 Sklepa 2004/281/ES, ki temeljijo na podaljšanju omejenega obsega plačil za nova neposredna plačila.
   Sporni ukrep ne predstavlja prilagoditve Akta o pristopu glede sprememb skupne kmetijske politike, vendar občutno spremembo v zadevnem aktu določenih pogojev pristopa, ki je škodljiva za Republiko Poljsko ter kmetijske pridelovalce, ki so aktivni na njenem ozemlju. Sporni ukrep ni ukrep, ki bi se zaradi spremembe pravil Skupnosti izkazal za potrebnega. Posledično Svet Evropske unije s sklepom sprejetim na podlagi člena 23 Akta o pristopu, ni bil pooblaščen podaljšati omejenega obsega plačil. Z uvedbo spornega ukrepa je Svet kršil člen 23 Akta o pristopu.
   Med drugim je sporni ukrep v nasprotju s ciljem Akta o pristopu, ki zagotavlja v polnem obsegu vključitev novih držav članic glede pravic in obveznosti, ki izhajajo iz članstva v Evropski Uniji ter krši načelo nediskriminacije izraženim v členu 12 ES kot tudi v drugem pododstavku člena 34(2) ES. Akt o pristopu temelji na načelu, da nove države članice pristopajo z enakimi pravicami, to pomeni ob upoštevanju temeljnih načel nediskriminacije in enakega obravnavanja med pridelovalci iz Skupnosti 15-ih držav ter tistimi iz novih držav članic. To temeljno načelo je bilo omejeno le v primeru dokončno navedenih instrumentov za podporo kmetijskim pridelovalcem. S spornim ukrepom je bilo nasprotno vpeljano novo diskriminatorno načelo, v skladu s katerim bi bila vsa direktna plačila, tako trenutna kot prihodnja, zaradi mehanizma postopne vpeljave dana na neenakem temelju. Sporni ukrep tako, v nedoločenem in negotovem področju, pripelje do odmika od načel nediskriminacije in enakega obravnavanja.
   S tem da rešitve, ki so imele v Aktu o pristopu značaj izjem, postavlja za pravilo, sporni ukrep omajuje dosežen pogajalski kompromis in krši načelo dobre vere. Vlada Republike Poljske navaja, da je od začetka pristopnih pogajanj priznala mehanizem postopne vpeljave kot rešitev z značajem izjeme, ki obsega le dokončno navedene podporne instrumente in ne kot načelo za podporo kmetijskih dohodkov na ozemlju Republike Poljske.
   
      (1)  UL L 93, 30.3.2004, str. 1.